Chappaqua

Chappaqua er et småsted (Census-designated place) i Westchester County i delstaten New York i USA, som i år 2010 hadde 1436 innbyggere.

Chappaqua grenser i sør til Valhalla, og ligger om lag 45 kilometer nord for det sentrale New York City. I vest løper Taconic State Parkway, i øst Interstate 684 og tvers gjennom løper Saw Mill River Parkway, alle i nord-sør-retning.

Historie 
I 1720-årene slo det seg ned kvekere på et sted som alginkinsktalende indianere kalte sha-pah-ka. Kvekerne stavet det Shapiqua, Shapaqua, Shapequa, Shappaqua og til slutt Chappaqua. Det ble et yndet møtested for kvekerne. Dessuten utviklet Chappaqua seg til et rolig og eksklusivt boområde nær New York City. Her bosatte for eksempel Hillary og Bill Clinton seg.

Referanser

Eksterne lenker
 

Byer i Westchester County
Byer i New York (delstat)